इस्लामाबाद: पाकिस्तान में चल रहे आम चुनावों में इमरान खान के नेतृत्व वाली मुख्य विपक्षी पार्टी अन्य दलों से आगे चल रही है। यह दावा एक चुनावी सर्वेक्षण में किया गया है। यहां 25 जुलाई को मतदान होना है। पल्स कंसल्टेंट के सर्वे के अनुसार इमरान खान की पार्टी तहरीक-ए-इंसाफ (पीटीआई) को चुनाव में 30 फीसदी वोट मिल सकते हैं, जबकि पीएमएलएन को 27 फीसदी वोट मिलने की संभावना है। वहीं पाकिस्तान पीपुल्स पार्टी (पीपीपी) को 17 फीसदी वोट मिलने की उम्मीद है।